google/wiki40b huggingface dataset:
कादम्बिनी गांगुली

Name ANANDI GOPAL JOSHI
| image     = Kadambini Ganguly.jpg 
| image_size  = 140px 
| caption    = 
| birth_name  = कादम्बिनी बोस
| birth_date  = 18 जुलाई 1861
| birth_place  = भागलपुर, ब्रिटिश राज 
| death_date  = 3 अक्टूबर 1923 (आयु: 63)
| death_place  = कोलकाता, ब्रिटिश राज 
| occupation  = डॉक्टर, महिला मुक्ति
| spouse    = द्वारकानाथ गांगुली 
| alma_mater = बेथुने कॉलेज
कोलकाता विश्वविद्यालय
}}
आनन्दी गोपाल जोशी (जन्म- 18 जुलाई, 1861, भागलपुर, बिहार; मृत्यु- 3 अक्टूबर, 1923, कलकत्ता, ब्रिटिश भारत) भारत की पहली महिला स्नातक और पहली महिला फ़िजीशियन थीं। यही नहीं भारतीय राष्ट्रीय कांग्रेस के अधिवेशन में सबसे पहले भाषण देने वाली महिला का गौरव भी कादम्बिनी गांगुली को ही प्राप्त है। कादम्बिनी गांगुली पहली दक्षिण एशियाई महिला थीं, जिन्होंने यूरोपियन मेडिसिन में प्रशिक्षण लिया था। इन्होंने कोयला खदानों में काम करने वाली महिलाओं की लचर स्थिति पर भी काफ़ी कार्य किया। बंकिमचन्द्र चट्टोपाध्याय की रचनाओं से कादम्बिनी बहुत प्रभावित थीं। उनमें देशभक्ति की भावना बंकिमचन्द्र की रचनाओं से ही जागृत हुई थी।

प्रारंभिक जीवन एवं करियर

कादम्बिनी गांगुली का जन्म ब्रिटिशकालीन भारत में 18 जुलाई 1861 ई. में भागलपुर, बिहार में हुआ था। उनका परिवार चन्दसी (बारीसाल, अब बांग्लादेश में) से था। इनके पिता का नाम बृजकिशोर बासु था। उदार विचारों के धनी कादम्बिनी के पिता बृजकिशोर ने पुत्री की शिक्षा पर पूरा ध्यान दिया। कादम्बिनी ने 1882 में 'कोलकाता विश्वविद्यालय' से बी.ए. की परीक्षा उत्तीर्ण की थी। 
'कोलकाता विश्वविद्यालय' से 1886 में चिकित्सा शास्त्र की डिग्री लेने वाली भी वे पहली महिला थीं। इसके बाद वे विदेश गई और ग्लासगो और ऐडिनबर्ग विश्वविद्यालयों से चिकित्सा की उच्च डिग्रियाँ प्राप्त कीं। देश में भले ही महिलाओं को उच्चतर शिक्षा पाने के लिए लंबा संघर्ष करना पड़ा हो, लेकिन कादम्बिनी गांगुली के रूप में भारत को पहली महिला डॉक्टर 19वीं सदी में ही मिल गई थी। कादम्बिनी गांगुली को न सिर्फ भारत की पहला महिला फ़िजीशियन बनने का गौरव हासिल हुआ, बल्कि वे पहली साउथ एशियन महिला थीं, जिन्होंने यूरोपियन मेडिसिन में प्रशिक्षण लिया था।

व्यक्तिगत जीवन

ब्रह्म समाज के नेता द्वारकानाथ गंगोपाध्याय से कादम्बिनी का विवाह हुआ था। द्वारकानाथ महिलाओं की स्थिति में सुधार के लिए पहले से ही प्रयत्नशील थे। कादम्बिनी इस क्षेत्र में भी उनकी सहायक सिद्ध हुईं। उन्होंने बालिकाओं के विद्यालय में गृह उद्योग स्थापित करने के कार्य को प्रश्रय दिया। बंकिमचन्द्र चट्टोपाध्याय की रचनाओं से कादम्बिनी बहुत प्रभावित थीं। बंकिमचन्द्र की रचनाएँ उनके भीतर देशभक्ति की भावनाएँ उत्पन्न करती थीं। वे सार्वजनिक कार्यों में भाग लेने लगी थीं।

सामाजिक-राजनीतिक गतिविधियां

कांग्रेस के 1889 के मद्रास अधिवेशन में उन्होंने भाग लिया और भाषण दिया। संस्था के उस समय तक के इतिहास में भाषण देने वाली कादम्बिनी पहली महिला थीं। 1906 ई. की कोलकाता कांग्रेस के अवसर पर आयोजित महिला सम्मेलन की अध्यक्षता भी कादम्बिनी जी ने ही की थी। महात्मा गाँधी उन दिनों अफ़्रीका में रंगभेद के विरुद्ध 'सत्याग्रह आन्दोलन' चला रहे थे। कादम्बिनी ने उस आन्दोलन की सहायता के लिए कोलकाता में चन्दा जमा किया। 1914 ई. में जब गाँधीजी कोलकाता आये तो उनके सम्मान में आयोजित सभा की अध्यक्षता भी कादम्बिनी ने ही की।

निधन

3 अक्टूबर, 1923 में कादम्बिनी गांगुली का देहांत कलकत्ता (वर्तमान कोलकाता) में हुआ।
भारत स्वाभिमान परियोजना

भारत स्वाभिमान परियोजना (India Pride Project (IPP)) कला से जुड़े उत्साहियों का एक समूह है जो सामाजिक मीडिया का उपयोग करके भारत के मन्दिरों से चुराए गये धार्मिक कलाकृतियों की पहचान करते हैं और उनकी वावसी सुनिश्चित करते हैं। इस परियोजना का वित्तपोषण सिंगापुर में बसे दो लोग कर रहे हैं। यह संस्था अब पूरे विश्व में कार्य कर रही है।
सन २०१४ में इस संस्था के प्रयत्नों के परिणामस्वरूप आस्ट्रेलिया के नेशनल गैलरी से ५० लाख अमेरिकी डॉलर की शिव की कांस्य प्रतिमा भारत लायी गयीं।
आर एस एस फीड

आर.एस.एस रियली सिम्पल सिन्डिकेशन हेतु प्रयुक्त अंग्रेज़ी परिवर्णी शब्द है। यह दरअसल वेब पन्नों की फीड के प्रचलित प्रारुपों का एक समूह (फेमिली) है, अर्थात आर एस एस के नाम से कई प्रकार के वेब-फीड प्रचलन में हैं। यह उन जाल पृष्ठों के लिये काम का है जो जल्दी-जल्दी बदलते रहते हैं, मसलन ब्लॉग, समाचार, आदि)। इसके उपयोग से ऐसे वेब पन्नों में होने वाले परिवर्तनों पर स्वचलित तरीके से नज़र रखी जा सकती है।
आर एस एस फीड को पढने व प्राप्त करने हेतु जो साफ्टवेयर प्रयोग में लाये जाते हैं उन्हें एग्रीगेटर कहा जाता है। एग्रीगेटर को आर एस एस रीडर, न्यूज़ रीडर, फीड रीडर जैसे अन्य अनेक नामों से भी जाना जाता है।
संयुक्त अरब अमीरात का संविधान

संयुक्त अरब अमीरात का संविधान वह दस्तावेज है जो संयुक्त अरब अमीरात को सात अमीरातों के संघ के रूप में कार्य करने का विधिक एवं राजनैतिक आधार प्रदान करता है। यह संविधान ०२ अक्टूबर १९७१ को लागू हुआ और स्थायी रूप से मई १९९६ में स्वीकार किया गया। इसकी रचना आदि बितार ने की थी जो भूतपूर्व न्यायधीश एवं विधिक सलाहकार थे। इस संविधान १५२ धाराएँ हैं तथा यह १० भागों में है।

संविधान के भाग

संविधान के कुछ महत्वपूर्ण अनुच्छेद और भाग नीचे संक्षेप में दिए गए है-

भाग एक

अनुच्छेद २ - अबू धाबी संघ की राजधानी है। 
अनुच्छेद ७ - इस्लाम आधिकारिक राज्य धर्म है। इस्लामिक शरिया, कानून का प्राथमिक स्रोत है 
अनुच्छेद १० - संघ का उद्देश्य अपनी स्वतंत्रता और संप्रभुता का अनुरक्षण है।
अनुच्छेद 11 - यह संघ एकल आर्थिक और सीमा शुल्क इकाई है; सभी अमीरातों के बीच पूँजी और सामान के मुक्त आवागमन की गारंटी है; अमीरातों के बीच लगने वाले सभी कर, ड्यूटी एवं टोल समाप्त किए जाते हैं। 
अनुच्छेद 12 - विदेश नीति अरब और इस्लामी उद्देश्यों का समर्थन करने के लिए होगी और संयुक्त राष्ट्र के चार्टर के आधार पर सभी देशों के साथ दोस्ती और सहयोग को मजबूत करने के लिए होगी।

भाग पाँच

संघीय विधायिका

भाग सात

संघ का आधिकारिक धर्म इस्लाम है। संघ के लिए बनाए जाने वाले कानूनों का मुख्य स्रोत इस्लामिक शरिया होगा। संघ की आधिकारिक भाषा अरबी है।
लीना नायर

जीवन

लीना का गृहनगर कोल्हापुर, महाराष्ट्र है। सेंट जेवीयर्स कॉलेज ऑफ मानेजमेंट जमशेदपुर से स्नातक करने के बाद उन्होने तीन विभिन्न कारखानों क्रमश: कोलकाता, अंबात्तुर, तमिलनाडु और तलोजा, महाराष्ट्र.में अपनी सेवाएँ दी।
उम्मत

उम्मत या उम्माह (أمة‎) एक अरबी शब्द है जिसका अर्थ है "समुदाय" या "राष्ट्र"। इसका उपयोग आमतौर पर राज्यों के संग्रहित राष्ट्रों, या (वृह्द-अरबत्व के परिपेक्ष में) पूरे अरब जगत के लिए किया जाता है। इस्लाम के परिपेक्ष में, उम्मा का अर्थ "विश्वासियों के समुदाय" (उम्मत अल-मु'मिनिन) से है, अर्थात पूरा इस्लामी जगत।

उद्गम

क़ुरआन में उम्मा वाहिदा का वाक्यांश पूरे संयुक्त इस्लामी जगत को संदर्भित करता है। कुरान कहती है “तुम [मुसलमान] मानव जाति के लिए सर्वश्रेष्ठ राज्य हो जो अच्छे का आदेश देता है और बुरे को प्रतिबन्धित करता है।...” [३:११०]
वहीं दूसरी ओर, अरबी में उम्मा का उपयोग राष्ट्र की पाश्चात्य परिभाषा के लिए भी किया जाता है जैसे, अल-उमाम अल-मुत्ताहिदा, अर्थात संयुक्त राष्ट्र।
कहा जाता है की मदीना के संविधान के एक आरम्भिक दस्तावेज़ पर मुहम्मद साहब द्वारा ६२२ ईस्वी में मदीना की अग्रणी वंशावलियों से वार्तालाप किया गया था, जो स्पष्ट रूप से मदीना के यहूदी और प्रतिमापूजक नागरिकों को "उम्मा" के सदस्यों के रूप में संदर्भित करता है।
इस्लामी सम्मेलन संगठन मुस्लिम उम्मा का प्रतिनिधित्व करने वाला मुख्य संगठन है।
आधुनिक इब्रानी (אוּמָה) में उम्मा का अर्थ "राष्ट्र" है।
अनुप्रयुक्त नीतिशास्त्र

अनुप्रयुक्त नीतिशास्त्र निजी और सार्वजनिक जीवन के विशिष्ट मुद्दों का, नैतिक दृष्टिकोण से, दार्शनिक परिक्षण हैं, जो नैतिक जजमेन्ट के मामले हैं। अतः, ये, रोजमर्रा के जीवन में अलग़-अलग़ क्षेत्रों में नैतिक रूप से सही कार्य-मार्ग पहचानने हेतु दार्शनिक पद्धतियों का उपयोग करने के प्रयास हैं। उदाहरणार्थ, जीव विज्ञान - जैसे कि यूथनेसिया, दुर्लभ स्वास्थ्य संसाधनों का आवंटन, अथवा संशोधन में मानवी भ्रूण का इस्तेमाल - इन में विधिक मुद्दों के लिए सही दृष्टिकोण को पहचानने से जैवनीतिशास्त्र समुदाय की चिन्ता हैं।
शौर्य प्रक्षेपास्त्र

विवरण

शौर्य प्रक्षेपास्त्र को जल के निचे मार करने वालि सागारिका प्रक्षेपास्त्र का भूमि संस्करण माना जाता रहा है परंतु डीआरडीओ अधिकारियों ने कथित तौर पर सागारिका कार्यक्रम के साथ इसके संबंध से इनकार किया है। शौर्य एक समग्र कनस्तर में संग्रहित रहती है जो रखरखाव के बिना बहुत लंबी अवधि के लिए संग्रहित करने के लिए एवम संभालने और परिवहन. मे बेहतर है। इसमे गैस् जनित्र भी है जो कनस्तर से बेदखल करने के लिए इसे इच्छित लक्ष्य पर वेग से फेंक देती है। यह दुश्मन या निगरानी उपग्रहों से भूमिगत भंडारो मे तब तक छिपा रह सकता है जब तक वे विशेष भंडारण व लांच कनस्तरों से प्रक्षेपित किये जाए। शौर्य प्रणाली में कुछ और परीक्षणों की आवश्यकता से है फिर ये दो से तीन वर्षों में पूरी तरह चालू हो जायेगा। उच्च गतीय दो चरणो वाली शौर्य अत्यधिक चुस्त है मौजूदा मिसाइल रोधी रक्षा प्रणाली को इसके विरुद्ध कमजोर बनाता है।
शौर्य कम ऊंचाई पर भी छह मैक के वेग तक पहुँच सकती हैं। सतह पर समान रूप से गर्मी प्रसार के लिए ये धुरी पर घूमती है। उड़ान समय 500 सेकंड और 700 सेकंड के बीच है। यह उच्च प्रदर्शन, नेविगेशन और मार्गदर्शन प्रणाली, कुशल प्रणोदन प्रणाली, उच्च तकनीक नियंत्रण तकनीकों और कनस्तर प्रक्षेपण की एक जटिल प्रणाली के रूप में वर्णित है। यह आसानी से सड़क मार्ग से ले जाया जा सकता है। शौर्य में शामिल प्रौद्योगिकियों मे त्वरण मीटर और गायरोस्कोप शामिल है।

परीक्षण

प्रक्षेपास्त्र का प्रथम परीक्षण १२ नवम्बर २००८ को किया गया। मिसाइल एक भूमिगत सुविधा से चांदीपुर इंटीग्रेटेड टेस्ट रेंज मे निर्मित परिसर-3 से प्रेक्षित की गई।
२९१२ ईसा पूर्व

२९१२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९१२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अर्ध गोला

अर्ध गोला (Hemisphere)ज्यामिति में एक त्रिआयामी ठोस की आकृति है।
बनियानी

बनियानी नेपालके मेची अंचलके झापा जिला का एक गाँव विकास समिति है।
कार्दाशेव मापनी

कार्दाशेव मापनी (Kardashev scale) किसी सभ्यता के प्रौद्योगिकीय विकास के स्तर को मापने की एक विधि है। इसमें सभ्यता द्वारा संचार के लिये उपयोग में ली जाने वाली ऊर्जा को आधार के रूप में लिया जाता है। इस आधार पर सभ्यताओं की तीन श्रेणीया बतायी गयी हैं- श्रेणी-१, श्रेणी-२ तथा श्रेणी-३। 1964 मे कार्दाशेव ने किसी परग्रही सभ्यता के तकनीकी विकास की क्षमता को मापने के लिये इस मापनी को प्रस्तावित किया।
रूसी खगोल विज्ञानी निकोलाइ कार्दाशेव के अनुसार सभ्यता के विकास के विभिन्न चरणो को ऊर्जा की खपत के अनुसार श्रेणीबद्ध लिया जा सकता है। इन चरणो के आधार पर परग्रही सभ्यताओं का वर्गीकरण किया जा सकता है।
लास वेगास रिव्यू जॉर्नल

लास वेगास रिव्यू जॉर्नल एक प्रमुख दैनिक समाचार पत्र है |

प्रकाशन स्थल

यह दैनिक समाचार पत्र लास वेगास से प्रकाशित होता है |
सेल्युलाइट

जानपदिक रोग-विज्ञान

80-90% महिलाओं को सेल्युलाईट की शिकायत यौवनारंभ के बाद होती है। इसकी प्रस्तुति में यह हार्मोनल घटक के रूप में प्रकट होती है। यह पुरुषों में कम ही देखा जाता है, पुरुषों में एंड्रोजन जैसे क्लाइनफेल्टर सिंड्रोम की कमी की स्थिति, अल्पजननग्रंथिता पश्च-बीजग्रंथिनाशन की स्थिति में और प्रोस्टेट कैंसर के लिए एस्ट्रोजन उपचार करा रहे रोगियों में अधिक सामान्य है। सेल्युलाईट उन पुरुषों के लिए गंभीर समस्या बन सकती है, जिनमें एंड्रोजन की अत्यधिक कमी है।

कारण

सेल्युलाईट के कारणों को समझना मुश्किल है और इसमें चयापचय और शारीरिक परिवर्तन हो सकते हैं, जैसे लिंग विशिष्ट द्विरूप त्वचा संरचना, संयोजी ऊतक संरचना का प्रत्यावर्तन, हार्मोनल कारक, आनुवंशिक कारक, सूक्ष्म-परिसंचारी प्रणाली, बहिर्कोशिकीय मैट्रिक्स और जटिल सूजन प्रत्यावर्तन.

हार्मोनल कारक

हार्मोन सेल्युलाईट के गठन में एक प्रमुख भूमिका निभाते हैं। एस्ट्रोजन सेल्युलाईट बढ़ाने वाल एक महत्वपूर्ण हार्मोन हो सकता है। हालांकि, इस दावे का समर्थन करने के लिए कोई विश्वसनीय नैदानिक प्रमाण उपलब्ध नहीं हैं। ऐसा विश्वास है कि इंसुलिन, कैटाकोलमाइन, एड्रेनालाईन और नोराड्रेनालाईन, थाइरोइड हार्मोन और स्तनप्रेरक सहित अन्य सभी हार्मोन, सेल्युलाईट के विकास में भाग लेते हैं।

आनुवांशिक कारक

सेल्युलाईट में व्यक्तिगत संवेदनशीलता में आनुवंशिक तत्व हैं। डॉ॰ एंज़ो इमानुएल के नेतृत्व में शोधकर्ताओं ने एंजियोटेनसिन-परिवर्तक एंजाइम (ACE) और अल्प ऑक्सीयता-उत्पन्न करने वाले कारक 1A (HIF1a) जीन में विशिष्ट बहुरूपताओं में सेल्युलाईट के आनुवंशिक घटक का पता लगाया है।

रोगप्रवणता कारक

सेल्युलाईट के विकास को कई कारक प्रभावित करते हैं। लिंग, जाति, बायोटाइप, उपचर्म वसा वितरण और लसीकावाहिका और रक्तवाही की रोगप्रवणता, ये सभी सेल्युलाईट को बढ़ाते हैं।

आहार

सेल्युलाईट को ठीक करने या बिगाड़ने में आहार का बहुत प्रभाव होता है।

जीवनशैली

उच्च तनाव वाली जीवनशैली कैटाकोलमाइन के स्तर को बढ़ाती है, जो कि सेल्युलाईट के विकास से संबंधित है।

उपचार

सेल्युलाईट के उपचार के लिए कई उपचार उपलब्ध हैं, लेकिन इन रणनीतियों की प्रभावोत्पादकता के अनुभवजन्य साक्ष्य सीमित हैं। न्यूयॉर्क टाइम्स के साथ एक साक्षात्कार में, हार्वर्ड मेडिकल स्कूल में त्वचाविज्ञान की प्रशिक्षक और २००८ में प्रकाशित मौजूदा उपचार की समीक्षा पर आधारित - एविंडेंस की लेखिका डॉ॰ मौली वानर ने इस पर जोर दिया है कि: "इस समय तक सेल्युलाईट के लिए कोई भी विश्वसनीय उपचार उपलब्ध नहीं है।"
कैलिफोर्निया विश्वविद्यालय, लॉस एंजिल्स, में डेविड गेफन स्कूल ऑफ मेडिसिन के नैदानिक सहायक प्रोफ़ेसर, डॉ॰ माइकल एफ मैकगुएरे ने इसकी पुष्टि की है कि "वास्तव में सेल्युलाईट का कोई उपचार नहीं है।".
डॉ॰ जैफरी डोवर, निर्देशक, स्कीनकेयर फिजिसियन, चेस्टनट हिल, मास में त्वचा-विज्ञान अभ्यास, ने कहा: " कुछ लोगों ने सच्चाई को यह सुझावित करने के लिए अनुचित ढंग से प्रस्तुत किया है कि [सेल्युलाईट के उपचार के लिए] बहुत कुछ किया जा सकता है।"
आहार परहेज़ सेल्युलाईट से बचने का एक अच्छा तरीका है।
किस्मत (1995 फ़िल्म)

संक्षेप

राजन (कबीर बेदी) गीता को गर्भवती कर देता है और चाहता है कि वो गर्भपात कर ले, लेकिन गीता मना कर देती है और एक बच्चे को जन्म देती है। वो उसे एक अनाथालय में छोड़ देती है। किस्मत एक अजीब चाल चलती है और बच्चे को गीता और उसके नए पति एसीपी आनन्द (सुरेश ओबेरॉय) द्वारा अपनाया जाता है। उन्हें विश्वास दिलाया जाता है कि बच्चा आनन्द का है। 
बाद में राजन विदेश चला जाता है और गीता से संपर्क खो बैठता है। जब बच्चे बड़ा हो जाता है, तो सब कुछ बिगड़ने लगता है। राजन जो अब विदेश से लौटा है, अजय (गोविन्दा) के साथ काम करना शुरू कर देता है और उसे अपराध की दुनिया में ले जाता है।
स्काईमेट

स्काईमेट एक भारतीय मौसम संबंधी भविष्यवाणी करने और वर्तमान मौसम बताने वाली एक कंपनी है। इसकी स्थापना इसकी स्थापना 2003 में जतिन सिंह ने की थी।

सेवाएँ

इसकी सेवा हिन्दी, मराठी, गुजराती, तमिल, पंजाबी, बंगाली, मलयालम आदि भाषाओं में उपलब्ध है। यह मौसम के साथ-साथ चक्रवात आदि का भी भविष्यवाणी करता है।
चोगोलीसा

आरोहण इतिहास

१९०९ में इटली के अब्रुत्ज़ी के ड्यूक (राजकुँवर) ने एक दस्ते का नेतृत्व किया जो ७,४९८ मीटर (२४,६०० फ़ुट) तक पहुँच गया। ख़राब मौसम से उन्हे रुकना पड़ा और वे किसी भी शिखर पर न पहुँच पाए, लेकिन वे उस समय के लिये पृथ्वी पर किसी भी मनुष्य के लिये सबसे ऊँचे स्थान पर पहुँचने का रिकॉर्ड स्थापित कर गए। १९५७ में ऑस्ट्रिया के बुह्ल और डिऍमबर्गर ने जून २५ को चोगोलीसा पर चरण खेमे से चढ़ाई शुरु करी। ६,७०६ की ऊँचाई पर एक स्थान में उन्होने खेमा लगाया। २७ जून को बुरे मौसम की वजह से उन्होने पलटकर नीचे आना आरम्भ किया तो बुह्ल एक खाई में गिरकर ग़ायब हो गए। उनका शरीर कभी बरामद नहीं हुआ है। ९९५८ में जापान के क्योटो विश्वविद्यालय के फ़ूजीहीरा और हिराई नामक पर्वतारोही चोगोलीसा-१ पर चढ़ने में सफल हुए। २ अगस्त १९७५ को ऑस्ट्रिया के प्रॅसल और आमॅरर अधिक ऊँचे चोगोलीसा-१ पर विजय पा गए।
डाइक

जब मैग्मा किसी लम्बवत दरार में जमता है तो डाइक (Dyke) कहलाता है। झारखण्ड के सिंहभूम जिले में अनेक डाइक दिखाई देते हैं।
लश्कर गाह

विवरण

इस शहर का वातावरण बहुत ही शुष्क और बयाबान है लेकिन हेलमंद और अर्ग़नदाब नदियों के किनारों पर थोड़ी-बहुत कृषि होती है। शहर के नागरिक अक्सर हेलमंद में तैरते और किश्ती की सवारी करते हैं, या उसके किनारे बैठकर खाना खाते हैं। नगर पालिका ने हाल ही में इसके किनारे 'मीरवाइस नेका उद्यान' बनवाया है। शहर से हेलमंद नदी के दूसरे पार एक छोटा सा वन है जिसमें तरह-तरह के जानवर और पक्षी रहते हैं। शहर से आधे घंटे की दूरी पर हेलमंद और अर्ग़नदाब नदियों के संगम स्थल के पास क़ला-ए-बोस्त नामक प्राचीन क़िले के खँडहर हैं। इस क़िले में एक २० फ़ुट चौड़ा और २०० फ़ुट गहरा ज़ीना है जिसमें उतरा जा सकता है और जिसके इर्द-गिर्द बहुत से अँधेरे कमरे हैं।

इतिहास

फ़ारसी में 'लश्कर गाह' का मतलब 'फ़ौज का अड्डा' है। इस शहर का पुराना नाम 'बोस्त' हुआ करता था और यह ग़ज़नवी साम्राज्य की शीतकालीन राजधानी था। जब सर्दियों में राजदरबार यहाँ आता था तो उनके लश्कर (सेनाएँ) भी यहाँ आकर नदी-किनारे खेमे लगा देती थीं, जिस से इस शहर का नाम 'लश्कर गाह' पड़ा। ग़ज़नवियों के महलों के लगभग हज़ार-साल पुराने खँडहर अभी भी हेलमंद नदी के किनारे खड़े हैं। इसके बाद आने वाली सदियों में बोस्त को ग़ोरियों, मंगोलों और तैमूरियों ने बार-बार नष्ट करा, हालांकि बाद में तैमूर लंग ने इसका पुनर्निर्माण किया। १६वीं सदी में इसपर ईरान के सफ़वियों का और फिर १७०९ के बाद अफ़ग़ानिस्तान के होतकी वंश का राज रहा। १७४७ तक दुर्रानी साम्राज्य ने इसे आधुनिक अफ़ग़ानिस्तान का हिस्सा बना लिया।
सन् १८४० के आसपास पहले अँगरेज़-अफ़ग़ान युद्ध में ब्रिटिश फ़ौजें यहाँ आ धमकी लेकिन एक वर्ष बाद छोड़कर चली गई। दूसरे अँगरेज़-अफ़ग़ान युद्ध में अय्यूब ख़ान ने १८८० तक इस शहर का एक गढ़ के रूप में प्रयोग किया लेकिन उसके बाद अंग्रेज़ों ने इसपर अब्दुर रहमान ख़ान का क़ब्ज़ा करवा दिया। इसके पश्चात १०० साल तक यहाँ शांति रही लेकिन १९९० के दशक के मध्य में कट्टरपंथी तालिबान का यहाँ नियंत्रण हो गया। २००१ में हुए अमेरिकी हस्तक्षेप के बाद २००२ में इसपर अमेरिकी सिपाहियों ने क़ब्ज़ा कर लिया और तब से इसपर अफ़ग़ान राष्ट्रीय सरकार का शासन रहा है।

लोग

लश्कर गाह में अधिकतर पश्तून रहते हैं।
सारस तारामंडल

सारस या ग्रस (अंग्रेज़ी: Grus) तारामंडल खगोलीय गोले के दक्षिणी भाग में दिखने वाला एक तारामंडल है। इसकी परिभाषा सन् १६०३ में जर्मन खगोलशास्त्री योहन बायर ने की थी, जिन्होनें तारों को नाम देने की बायर नामांकन प्रणाली भी इजाद की थी। इसमें कुछ मुख्य तारों को लकीरों से जोड़कर एक काल्पनिक सारस की आकृति बनाई जा सकती है, जिसके पीछे इस तारामंडल का नाम रखा गया ("ग्रस" या "ग्रुस") लातिनी भाषा में "सारस" के लिए शब्द है।
एबेल पुरस्कार

एबेल पुरस्कार (अंग्रेज़ी: Abel Prize) एक पुरस्कार है जो हर वर्ष नॉर्वे का राजा गणित में बकाया कार्य करने वालों को देते हैं। इसका रकम ६० लाख नॉर्वेजियन क्रोन है। यह पुरस्कार २००३ में शुरू हुआ।
वी० मुरलीधरन

वी० मुरलीधरन भारत सरकार में मंत्री है।
वी॰ रामा राव

वी॰ रामा राव (12 दिसम्बर 1935 – 17 जनवरी 2016) सिक्किम के पूर्व राज्यपाल थे जो वर्ष 2002 से 2007 तक सिक्किम के राज्यपाल रहे। उन्होंने वर्ष 1956 में जन संघ से जुड़ते हुये राजनीति में कदम रखा और भारतीय जनता पार्टी के राष्ट्रीय स्तर के नेता बन गये। वो 1966, 1972, 1978 और 1984 में, कुल चार बार हैदराबाद ग्रेजुयट निर्वाचन क्षेत्र से आन्ध्र प्रदेश राज्य विधान परिषद के लिए चुने गये।

राजनीतिक जीवन

वी॰रामा राव का जन्म १२ दिसम्बर १९३५ को आन्ध्र प्रदेश के कृष्णा जिले के मछलीपट्टनम के निकट एक तेलुगू ब्राह्मण परिवार में हुआ। वो पैशे से वकील थे और उन्होंने आन्ध्र प्रदेश उच्च न्यायालय में वकालत का कार्य भी किया।

सिक्किम के राज्यपाल

अक्टूबर 2002 में भारत के राष्ट्रपति ने उन्हें सिक्किम के राज्यपाल के रूप में नियुक्त किया।

निधन

अपोलो अस्पताल हैदराबाद में १७ जनवरी २०१६ को उनका निधन हो गया।
कोडा भाषा

भौगोलिक वर्गीकरण

कीर समाज मध्यप्रदेश राजस्थान अधिक संख्या में रहते हैं मुख्य व्यवसाय कृषि सब्जी है
जगतसुन्दर मल्ल

व्यक्तिगत जीवन

इनका जन्म ने॰स॰ १००३ कउलागा में हुवा था। इन का पिता का नाम विष्णुधर मल्ल व माता का नाम जगतलक्ष्मी मल्ल है। इनका निवास‌ क्वाथ छेँ, खौमा, भक्तपुर मै था। इनके धर्मपत्नी जनकलक्ष्मी मल्ल थी।
लालन

परिचय

बंगाली संस्कृति में वह धार्मिक सहनशीलता के ग़ाज़ी बन गए जिनके गीतों ने रवीन्द्रनाथ टैगोर, काज़ी नज़रुल इस्लाम, और ऐलन गिंसबर्ग समेत अनेक कवि, समाज सुधारक और चिंतकों को प्रेरणा दी और प्रभावित किया - क्योंकि वह "जाती धर्म के सभी भिन्नताओं को रद्द करते थे" - ज़िन्दगी दौरान और मरने उपरान्त भी वह चोखी चर्चा का विष्य हैं। उनके पैरोकार ज़्यादातर बांग्लादेश और पश्चिम बंगाल के निवासी हैं। उन्होंने कुश्तिया रेलवे स्टेशन से तक़रीबन 2 कि०मी दूर चेयुरिया में 'लालन अखराह' नाम की संस्था स्थापित की। उनको बौल संगीत के संस्थापक को भी माना जाता है।
शिज़ूओका

इतिहास

जो क्षेत्र अब शिज़ुओका का शहर है वह प्रागैतिहासिक काल से बसा हुआ है। मुरोमाची काल के दौरान, सुनपू, इमागावा कबीले की राजधानी थी। इमागावा, ओकेहाजामा के युद्ध में पराजित हो गए, और सनपू बाद में ताकदा शिंजन के शासन में आ गया, और उसके बाद टोकुगावा इयासु के।
1869 में, टोकुगावा शोगुनेट के पतन के बाद, टोकूगावा आईजेटो की अध्यक्षता वाली पूर्व शोगुनल लाइन को सुनपू भेजा गया और अल्पकालिक सुनपू डोमेन को का कार्य सौंपा गया। उसी वर्ष, सुनपू का नाम "शिज़ुओका" कर दिया गया।
आधुनिक शहर 1 अप्रैल 1889 को स्थापित किया गया था। उस समय, जनसंख्या 37,681 थी, और शिज़ुओका जापान में स्थापित किए गए पहले 31 शहरों में से एक थी।

भूगोल

शिज़ुओका प्रान्त के केंद्र में स्थित यह शहर, टोक्यो और नागोया के बीच लगभग आधे रास्ते में तेकाइदो कॉरीडोर में स्थित हैं। इसके दक्षिण में सुरुगा खाड़ी और उत्तर में मिनमी एल्प्स स्थित है। शिज़ुओका, अप्रैल 2003 में शिमीजु सिटी के साथ विलय करने के बाद जापान के नगर पालिकाओं में सबसे बड़ा क्षेत्र रहा हैं, जब तक की फरवरी 2005 में, जब गिफू प्रांत में तकायामा और आसपास की नौ नगर पालिकाओं के साथ में विलय कर दिया गया। कुल क्षेत्र 1,411.90 किमी² (545.14 वर्ग मील) हैं। भौगोलिक क्षेत्र के संदर्भ में टोक्योमा, हमामात्सू, निकको और किटमी के बाद शिज़ुओका जापान का पांचवाँ सबसे बड़ा शहर हैं। पन्खे के आकार के शिज़ुओका मैदान और मिहो प्रायद्वीप, समय के साथ तेज़ बहने वाली अबे नदी के साथ बहकर आई रेत और मिट्टी के कारण बनी हैं। ये क्षेत्र आज शहर की नींव बनाते हैं।
दक्षिण-मध्य प्रशांत तट पर शिज़ुओका में एक आर्द्र उप-उष्णकटिबंधीय जलवायु (कोपेन जलवायु वर्गीकरण सीएफए) हैं, जोकि ग्रीष्म ऋतु में गर्म और आर्द्र और सर्दियों में शायद ही कभी बर्फ गिरती हैं।.

जनसांख्यिकी

अप्रैल 2015 के अंत में, शहर की अनुमानित आबादी 715,752 थी, और जनसंख्या घनत्व 507 प्रति व्यक्ति प्रति किमी² था।
सूरतगढ़

विवरण

सूरतगढ़ का प्राचिन नाम सोढल गढ़ था। जो सरस्वत्ती नदी के किनारे बसा हूआ है। यह एशिया का सबसे बडा कृषि र्फाम है। यहाँ लधेर में गुसाँई जी महाराज का मेला लगता है। माह की द्वितीय (दुज) को।
सूरतगढ़ का नाम महाराजा सूरत सिंह पर रखा गया था, जिन्होंने सन् 1705 में यहाँ एक नया क़िला बनवाया। पूरा किला ईंटों का बना है, जिसमें कुछ महत्व की वस्तुएँ अब बीकानेर के किले में सुरक्षित है। इनमें हड़जोरा की पत्तियाँ, गरुड़, हाथी, राक्षस आदि की आकृतियाँ बनी है। इसी स्थान से शिव पार्वती, कृष्ण की गोवर्धन लीला तथा एक पुरुष एंव स्री की पकी हुई मिट्टी की बनी हुई मूर्तियां मिली हैं जो अब बीकानेर संग्रहालय में है।
सूरतगढ़ क़स्बा एक और रेगिस्तान से घिरा तथा दूसरी और घग्घर नदी से सिंचित अत्यंत उपजाऊ जमीन से सराबोर है। जहां एक और राजस्थान का पहला ताप विद्युत संयत्र है वहीं दूसरी और इंदिरा गांधी नहर से सिंचित उपजाऊ क्षेत्र है। लहलहाती फसल इस कसबे के चारों और हरित आभा बिखेरती है।
आयरॉन्स हिन्दी सपोर्ट

आयरॉन्स हिन्दी सपोर्ट विंडोज़ मोबाइल ऑपरेटिंग सिस्टम युक्त टचस्क्रीन मोबाइल फोनों पर हिन्दी समर्थन सक्षम करने हेतु एक सॉफ्टवेयर टूल है। यह विंडोज़ मोबाइल के लिये वैसी ही युक्ति है जैसी विंडोज़ ऍक्सपी के लिये हिन्दी टूलकिट है। इस औजार में हिन्दी फॉण्ट, फॉण्ट इंजन तथा एक वर्चुअल कीबोर्ड शामिल है।
विंडोज़ मोबाइल में डिफॉल्ट रूप से हिन्दी समर्थन नहीं होता परन्तु आयरॉन्स हिन्दी सपोर्ट इंस्टाल करने के पश्चात फोन में हिन्दी टैक्स्ट का प्रदर्शन एवं इनपुट सक्षम हो जाता है। यह फोन में एक ऑनस्क्रीन इनस्क्रिप्ट वर्चुअल कीबोर्ड (आइऍमई) जोड़ देता है जिसे अंगुली अथवा स्टायलस से छूकर हिन्दी टाइप की जा सकती हैं। इस कीबोर्ड की सहायता से फोन में किसी भी ऍप्लिकेशन में हिन्दी टाइप की जा सकती है। यद्यपि यह सॉफ़्टवेयर केवल विंडोज़ मोबाइल के संस्करण पाँच और छह प्रोफेशनल पर ही काम करेगा और फोन टच स्क्रीन वाला होना चाहिए। पूरी प्रक्रिया की जानकारी यहाँ देखें।
आयरॉन्स हिन्दी सपोर्ट विंडोज़ मोबाइल ५.०, ६.० तथा ६.१ के साथ कार्य करता है। वर्तमान में यह संस्करण ६.५, ६.५.३ आदि में इंस्टाल नहीं होता। इसके अतिरिक्त आने वाली विंडोज़ मोबाइल ७ के साथ भी अभी यह कम्पैटिबल नहीं है।
य़ह औजार आयरॉन नामक इजरायली कम्पनी द्वारा विकसित किया गया है जो कि पॉकेट पीसी के लिये विभिन्न टूल बनाती है। हिन्दी के अतिरिक्त आयरॉन द्वारा अनेक अन्य गैर लैटिन यूरोपीय भाषाओं के लिये भी इस प्रकार के टूल बनाये गये हैं।